Svjetski rekordi u skijaškim skokovima
Skijaški skokovi jesu sport u kojem učesnici skaču sa skijaške skakaonice nastojeći postići što veću dužinu i pritom imati što bolji stil leta. Trenutni svjetski rekord iznosi 253,5 m, a postavio ga je Austrijanac Stefan Kraft na Vikersundbakkenu 18. marta 2017. Skijaški skokovi tradicionalno su bili fokusirani na kombinaciju dužine i stila, pa je zato ispočetka u mnogim miljeima vladalo mišljenje da uopće nije važno imati najduži skok. Povećanju skakaonica i postavljanju rekorda naročito se protivila Međunarodna skijaška federacija (FIS). Naprimjer, nijedan svjetski rekord nije postavljen na Olimpijskim igrama, svjetskim prvenstvima, Skijaškom festivalu Holmenkollen ili Turneji 4 skakaonice jer te skakaonice nikad nisu bile među najvećima na svijetu.